Skær og kvaliteter
Uanset komponentstørrelse, materiale eller design kan den skærkvalitet du bruger gøre hele forskellen for din produktionsproduktivitet. Når du vælger den rigtige skærkvalitet til din specifikke bearbejdnings-operation, hjælper det dig med at holde dig foran konkurrenterne.
Zertivo®-teknologi
Zertivo™-teknologi er en unik Sandvik Coromant-produktionsteknologi, der forbedrer værktøjslevetiden, forudsigeligheden og sikkerheden for PVD-kvaliteter.
Den bagvedliggende innovation
Det involverer mange komplekse procestrin at skabe en højkvalitets PVD-belægning, hvoraf de vigtigste er pumpning, opvarmning, ætsning, belægning og køling. Procesparametre som f.eks. temperatur, gasflow og tryk er afgørende for den endelige værktøjsperformance. Udsving i processerne har således direkte indflydelse på kvaliteten og i den sidste ende på værktøjets performance i maskinen. Zertivo-teknologi løfter proceskontrol op på et nyt niveau, fra starten til slutningen af PVD-produktionsprocessen. Hver kvalitet produceres altså med de helt rigtige betingelser for den specifikke kvalitet. Resultatet er bedre vedhæftning mellem substrat og belægning og optimeret skærkantintegritet.
Skærkvaliteter produceret med Zertivo-teknologi
GC1130 – Optimeret til fræsning i stål
GC4344 – Førstevalgskvalitet til boring med vendeskær under hårde bearbejdningsforhold
GC4334 – Optimeret til boring med vendeskær i stål
GC3334 – Optimeret til boring med vendeskær i støbejern
GC2334 – Optimeret til boring med vendeskær i rustfrit stål
Inde i GC1130-skæret
Substrat med højt Cr-indhold
PVD-belægning produceret med Zertivo-teknologi
Inde i GC4344-skæret
Hvad er det, Zertivo-teknologi giver?
Den muliggør øget kontrol med kvaliteten i produktionsprocessen, der omhyggeligt er tilpasset kvalitetens specifikke krav.
Hvad kendetegner en kvalitet, der er produceret med Zertivo-teknologi?
Bedre vedhæftning mellem substrat og belægning og optimeret skærkantintegritet.
Hvilken værdi giver Zertivo-teknologien dig?
Zertivo-teknologi forstærker hver kvalitets unikke fordele, hvilket medfører længere værktøjslevetid og sikker bearbejdning.
Inveio® – ensrettet krystalorientering
​Inveio er det tekniske gennembrud for en ensrettet krystalorientering i aluminium-belægningslaget, der giver skær et højere niveau af slidstyrke og værktøjslevetid.
Den bagvedliggende materialevidenskab
I konventionelle (CVD) aluminiumoxidbelægninger er krystallernes vækstretning tilfældig. Da vores eksperter udviklede Inveio, fandt de en måde, hvorpå de kunne kontrollere væksten i dette lag af belægning, så det sikredes, at alle krystallerene vendte sig i samme retning, med den stærkeste del vendt mod overfladen. Det kan ses på mikroskopbillederne nedenfor, hvor hver krystalretning har fået sin egen farve.
I konventionelle CVD aluminiumoxidbelægninger er krystallernes vækstretning tilfældig.
Med Inveio vendes hver krystal i aluminiumoxidbelægningen i samme retning mod overfladen.
Inveios virkning
De tætpakkede, ensrettede krystaller skaber en stærk barriere mod skærezonen og spånen. Det forbedrer i høj grad modstandsdygtigheden over for grubeslid og fasslid. En anden effekt er, at varmen ledes hurtigere bort fra skærezonen, hvilket hjælper skærkanten med at bevare formen til længere indgrebstider.
Forudsigelighed og lang værktøjslevetid
Inveio har den største, enkelte virkning på skærstyrke, slidstyrke og værktøjslevetid. Inveio-belægningens effekt kombineres med alle de andre detaljer på skæret: Substratet, skærkantens form og efterbehandlingsprocessen. Tilsammen resulterer det i lang og forudsigelig værktøjslevetid.
Skærkvaliteter med Inveio
Sandvik Coromant har med succes implementeret denne belægningsteknologi i følgende kvaliteter:
GC4325 – Førstevalgskvaliteten til drejning af stål.
GC4315 – Din mulighed for drejning af stål med høj spånvolumen
GC4305 – Effektiv drejning af stål under stabile forhold
GC4335 – Effektiv drejning af stål under ustabile forhold
GC2220 – Drejning af rustfrit stål under stabile forhold
GC3330 – Førstevalgskvaliteten til fræsning af støbejern
GC4334 – Dit førstevalg af skærkvalitet til sikker og forudsigelig boring
GC4324 – Dit valg for at opnå god produktivitet ved boring under stabile forhold